《木棉花》
明代·方国骅

不材容得老天年，寒食丹砂木末燃。汉主堠亭情独远，隋宫春树色同鲜。

残红似照崆峒火，野血疑啼建业鹃。惟有刺桐共开落，城南上巳句谁传。

作者简介：方国骅，字楚卿。番禺人。颛恺（成鹫）父。明唐王隆武元年（一六四五）举人。鼎革后，隐居授徒，世称学守先生。著有《学守堂集》。事见清道光《广东通志》卷七六。